**Ministru kabineta noteikumu projekta**

**„Tautību klasifikators” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Tautību klasifikators” (turpmāk – noteikumu projekts) ir izstrādāts saskaņā ar Statistikas likuma 21. pantu ar mērķi nodrošināt vienotu iedzīvotāju tautības kodēšanu Latvijas Republikā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts ir izstrādāts saskaņā ar Statistikas likumu, kas stājās spēkā 2016.gada 1.janvārī.  Statistikas likuma pārejas noteikumu 2.punkts paredz, ka līdz 2017.gada 31.maijam spēkā ir 2008.gada 8.aprīļa Ministru kabineta noteikumi Nr.246 “Noteikumi par Tautību klasifikatoru” (turpmāk – Noteikumi par Tautību klasifikatoru). Noteikumu projekts izstrādāts, lai saskaņā ar Statistikas likuma normām tiktu apstiprināta statistiskā klasifikācija “Tautību klasifikators”, kas arī turpmāk ir nepieciešama oficiālās statistikas nodrošināšanā. Līdz ar noteikumu projekta spēkā stāšanos spēku zaudēs Noteikumi par Tautību klasifikatoru.  Noteikumu projekts paredz nodrošināt Tautību klasifikatora atbilstību Latvijā reģistrēto iedzīvotāju tautību nosaukumiem. Noteikumu projektā paredzēta regulāra (ne biežāk kā reizi gadā) Tautību klasifikatora aktualizēšana, ja ir saņemti jauni priekšlikumi, kuru saturs atbilst klasifikācijas mērķim.  Iedzīvotāju reģistra likums nosaka, kādas ziņas par personu tiek iekļautas iedzīvotāju uzskaites sistēmā – Iedzīvotāju reģistrā (turpmāk – Reģistrā). Ieraksts par personas tautību ir viens no Reģistrā iekļaujamiem rādītājiem.  Iedzīvotāju reģistra likuma 2.pants nosaka, ka par ziņu iekļaušanu Reģistrā un iekļauto ziņu aktualizēšanu savas kompetences ietvaros atbild Pilsonības un migrācijas lietu pārvalde (turpmāk – PMLP). Ņemot vērā PMLP priekšlikumu, noteikumu projekts ir papildināts ar vairāku jaunu tautību nosaukumiem, jo migrācijas rezultātā valstī tiek reģistrēti arvien vairāk dažādu valstu iedzīvotāji, kuru tautība līdz šim nebija iekļauta klasifikācijā. |
| 3. | Projekta izstrādē iesaistītās institūcijas | Par noteikumu projektu tika rīkota sanāksme, kurā piedalījās Centrālā statistikas pārvalde (turpmāk – Pārvalde), kas ir galvenā atbildīgā iestāde par Tautību klasifikatora uzturēšanu, PMLP un Valsts valodas centrs, kas sniedza atzinumu par klasifikācijā iekļaujamo tautību atbilstību tautības nosaukumam. Iesaistītās institūcijas vienojās par 16 (sešpadsmit) jaunu tautību nosaukumu iekļaušanu klasifikācijā, kā arī 4 (četru) tautību nosaukumu precizētu redakciju. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums nemaina sabiedrības mērķgrupas tiesības un pienākumus, kā arī veicamās darbības. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskajam regulējumam nav ietekmes uz tautsaimniecību un administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Īpašas sabiedrības līdzdalības un komunikācijas aktivitātes nav plānotas. |
| 2. | Sabiedrības līdzdalība projekta izstrādē | Lai informētu sabiedrību un nodrošinātu iespēju izteikt viedokļus, noteikumu projekts kopā ar sākotnējās ietekmes novērtējuma ziņojumu tiks ievietots Ekonomikas ministrijas un Centrālās statistikas pārvaldes mājas lapā internetā, aicinot sabiedrību izteikt atsauksmes un viedokļus. |
| 3. | Sabiedrības līdzdalības rezultāti | Atsauksmes vai viedokļi par noteikumu projektu netika saņemti. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Noteikumu projekta izpildi nodrošinās PMLP un Pārvalde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nemaina PMLP un Pārvaldes kompetenci un funkcijas, kā arī neparedz jaunu institūciju izveidi, esošo institūciju likvidāciju vai reorganizāciju. |
| 3. | Cita informācija | Nav. |

Anotācijas III , IV un V sadaļa – projekts šīs jomas neskar.

Ministru prezidenta biedrs,

ekonomikas ministrs A.Ašeradens

Vīza:

Valsts sekretāra pienākumu izpildītājs,

valsts sekretāra vietnieks                                                                                 R.Aleksejenko

20.04.2016

566

I.Začeste, 67366897, Ieva.Zaceste@csb.gov.lv